KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo iš dalies pakeisti Tarybos poziciją dėl pasiūlymo dėl EUROPOS PARLAMENTO IR TARYBOS DIREKTYVOS kuria iš dalies keičiamos Direktyvos 2001/18/EB nuostatos dėl valstybių narių galimybės savo teritorijoje riboti ar drausti GMO auginimą /* COM/2015/083 final - 2010/0208 (COD) */





2010/0208 (COD) KOMISIJOS NUOMONĖ pagal Sutarties dėl Europos Sąjungos veikimo 294 straipsnio 7 dalies c punktą dėl Europos Parlamento siūlymo iš dalies pakeisti Tarybos poziciją dėl pasiūlymo dėl EUROPOS PARLAMENTO IR TARYBOS DIREKTYVOS kuria iš dalies keičiamos Direktyvos 2001/18/EB nuostatos dėl valstybių narių galimybės savo teritorijoje riboti ar drausti GMO auginimą 1. Įvadas Sutarties dėl Europos Sąjungos veikimo (SESV) 294 straipsnio 7 dalies c punkte nustatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindiniai faktai Pasiūlymo perdavimo Europos Parlamentui ir Tarybai data: || 2010 m. liepos 14 d. Europos ekonomikos ir socialinių reikalų komiteto nuomonės data: || 2010 m. gruodžio 9 d. Po pirmojo svarstymo Europos Parlamento nuomonė pateikta: || 2011 m. liepos 5 d. Pakeisto pasiūlymo perdavimo data: || [*] Per pirmąjį svarstymą priimtos Tarybos pozicijos data**: || 2014 m. liepos 23 d. Po antrojo svarstymo Europos Parlamento nuomonė pateikta: || 2015 m. sausio 13 d. * Komisija neparengė iš dalies pakeisto pasiūlymo, bet pareiškė nuomonę dėl Parlamento pakeitimų „Komisijos komunikate dėl veiksmų, kurių reikėtų imtis dėl Parlamento 2011 m. liepos mėn. mėnesinėje sesijoje priimtų nuomonių ir rezoliucijų“ (dokumentas SP(2011)8072), kuris buvo nusiųstas Europos Parlamentui 2011 m. rugsėjo 8 d. ** Komisija pareiškė nuomonę dėl Tarybos pakeitimų „Komisijos komunikate dėl Tarybos pozicijos per pirmąjį svarstymą siekiant priimti Europos Parlamento ir Tarybos direktyvą, kuria iš dalies keičiamos Direktyvos 2001/18/EB nuostatos dėl valstybių narių galimybės savo teritorijoje riboti ar drausti GMO auginimą“ (dokumentas COM(2014)570 final), kuris buvo nusiųstas Europos Parlamentui 2014 m. rugsėjo 10 d. 3. Pasiūlymo tikslas Europos Sąjunga (ES) nustatė išsamią teisinę sistemą, pagal kurią išduodami produktų, kurie sudaryti iš genetiškai modifikuotų organizmų (GMO) arba iš jų gauti, leidimai. Leidimai išduodami dėl GMO naudojimo maisto produktuose ir pašaruose, pramoninio perdirbimo bei auginimo ir dėl iš jų gautų produktų, skirtų naudoti maistui ir pašarams. ES leidimų išdavimo sistema skirta užkirsti kelią neigiamam GMO poveikiui žmonių ir gyvūnų sveikatai bei aplinkai ir sukurti šių produktų vidaus rinką. Dviejuose teisės aktuose – Direktyvoje 2001/18/EB dėl GMO išleidimo į aplinką[1] ir Reglamente (EB) Nr. 1829/2003 dėl genetiškai modifikuoto maisto ir pašarų[2] – pateiktos nuostatos dėl GMO leidimų išdavimo prieš juos pateikiant rinkai. Abiejuose teisės aktuose nustatyti moksliškai pagrįsti galimo pavojaus žmonių ir gyvūnų sveikatai bei aplinkai vertinimo standartai ir ženklinimo reikalavimai. Be to, Reglamente (EB) Nr. 1830/2003[3] nustatytos GMO atsekamumo ir ženklinimo ir iš GMO pagaminto maisto ir pašarų atsekamumo taisyklės. 2009 m. kovo mėn. Taryba atmetė Komisijos pasiūlymus, kuriuose Austrijos ir Vengrijos prašoma panaikinti savo nacionalines apsaugos priemones, nes remiantis Europos maisto saugos tarnyba (EFSA) jie nebuvo pakankamai moksliškai pagrįsti, kaip reikalaujama pagal ES teisės aktus. Vėliau 13 valstybių narių[4] grupė paragino Komisiją parengti pasiūlymus, pagal kuriuos valstybės narės galėtų laisvai spręsti dėl GMO auginimo[5]. Siekiant suderinti moksliniais duomenimis grindžiamą Europos Sąjungos GMO leidimų išdavimo sistemą su valstybių narių laisve spręsti, ar jos pageidauja auginti genetiškai modifikuotas kultūras savo teritorijoje, Komisija 2010 m. liepos mėn. priėmė šį teisės akto pasiūlymą. Juo sukuriamas GMO reglamentuojančių ES teisės aktų sistemos teisinis pagrindas, kad valstybėms narėms būtų leista riboti ar drausti GMO, kuriuos leista naudoti ES lygmeniu, auginimą visoje jų teritorijoje arba atskirose jos dalyse. Šie draudimai ar apribojimai turi būti grindžiami argumentais, neįtrauktais į pavojaus aplinkai ir sveikatai vertinimą remiantis ES leidimų išdavimo sistema. 4. Komisijos nuomonė dėl Europos Parlamento pakeitimų per antrąjį svarstymą Europos Parlamentas antruoju svarstymu priėmė konsoliduotą tekstą, į kurį įtraukti daugelis per pirmą svarstymą priimtos Tarybos pozicijos tekste padarytų pakeitimų. Tekstas yra Tarybos, Europos Parlamento ir Komisijos derybų rezultatas. Komisija sutiko su visais Europos Parlamento priimtais pakeitimais. [1] OL L 106, 2001 4 17, p. 1. [2] OL L 268, 2003 10 18, p. 1. [3] OL L 268, 2003 10 18, p. 24. [4] Austrija, Bulgarija, Kipras, Graikija, Vengrija, Airija, Latvija, Lietuva, Liuksemburgas, Malta, Nyderlandai, Lenkija ir Slovėnija. [5] Atitinkami pasitarimai surengti per 2009 m. kovo 2 d., kovo 23 d. ir birželio 25 d. Tarybos posėdžius.